## Pravilnik o izmjenama i dopunama Pravilnika o zdravstvenoj kontroli bilja i kontroli sredstava za zaštitu bilja u prometu preko državne granice

### NN 60/2004 (12.5.2004.), Pravilnik o izmjenama i dopunama Pravilnika o zdravstvenoj kontroli bilja i kontroli sredstava za zaštitu bilja u prometu preko državne granice

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

1345

Na
temelju članka 12. stavka 2., članka 28. stavka 2. i 5., članka 29. stavka 2.,
članka 30. stavka 5., članka 30.a stavka 5., članka 35. stavka 3. i članka 36.
stavka 4. Zakona o zaštiti bilja (»Narodne novine«, br. 10/94, 19/94, i
117/03), ministar poljoprivrede, šumarstva i vodnoga gospodarstva donosi

## PRAVILNIK

### O IZMJENAMA I DOPUNAMA PRAVILNIKA O ZDRAVSTVENOJ KONTROLI BILJA I KONTROLI SREDSTAVA ZA ZAŠTITU BILJA U PROMETU PREKO DRŽAVNE GRANICE

Članak
1.

U
Pravilniku o zdravstvenoj kontroli bilja i kontroli sredstava za zaštitu bilja
u prometu preko državne granice (»Narodne novine«, br. 22/04 i 25/04) članak 3.
mijenja se i glasi:

»(1)
Jednom pošiljkom bilja, u smislu ovoga Pravilnika, smatra se određena količina
bilja, biljnih proizvoda i drugih pred­meta nadzora koja se prevozi iz jedne države
u drugu, a prati je jedan fitocertifikat. Pošiljka bilja može se sastojati od
jedne ili više partija (lotova).

(2)
Partijom se, u smislu ovoga Pravilnika, smatra stanovit broj jedinica iste
robe, prepoznatljiv po homogenosti svoga sastava i podrijetla, a koji čini dio
pošiljke.«

Članak
2.

Članak
4. mijenja se i glasi:

»(1)
Pošiljke bilja za koje je obvezan fitosanitarni pregled pri uvozu i koje pritom
mora pratiti svjedodžba o zdravstvenom stanju bilja (u daljnjem tekstu:
fitocertifikat) jesu:

1.
sadni materijal: reznice, plemke, podloge, mladice, izdanci, pupovi,
sjemenjaci, voćne sadnice, cijepovi vinove loze, sadnice šumskog i ukrasnog
bilja, presadnice, ukorijenjene vriježe, korijenje, gomolji, lukovice, podanci,
kulture biljnih tkiva, pelud i drugo bilje i biljni dijelovi namijenjeni razmnožavanju
ili sadnji,

2.
sjeme, namijenjeno sjetvi,

3. živo bilje i biljni dijelovi, koji nisu
namijenjeni razmno­žavanju, sjetvi ili sadnji:

a) lončanice, uključujući drvenasto bilje,

b) rezano cvijeće, osim suhog,

c) rezana stabla i grane, s lišćem,

d) mahunarke (mahune i zrnje), osim kikirikija,

e) gomolji krumpira,

f) ostalo svježe povrće,

g) žitarice (klipovi, klasovi, zrnje), osim riže,

h) repa namijenjena industrijskoj preradi ili ishrani
životinja,

i) voće:

– plodovi limuna, limete, naranče, grejpfruta, šedoka
(pomela), mandarine, klementine i drugih biljaka iz rodova *Citrus* L., *Fortunella*
Swingle i *Poncirus* Raf. te njihovih križanaca; marelice, breskve,
nektarine, trešnje, višnje, šljive, japanske šljive i mirobalane (*Prunus*
L.); kakija (*Diospyros kaki*) i manga (*Mangifera* L.), podrijetlom
iz svih zemalja,

– plodovi jabuke (*Malus* Mill.), kruške,
nashija (*Pyrus* L.), dunje (*Cydonia* Mill.), borovnice, brusnice (*Vaccinium*
L.), crvenog ribiza, crnog ribiza i ogrozda (*Ribes* L.), biljaka iz
rodova *Annona* L., *Passiflora* L., *Psidium* L. i *Syzygium* Gaertn.,
podrijetlom iz izvaneuropskih zemalja,

4. drvo:

a) četinjača (*Coniferales*), podrijetlom iz
izvaneuropskih zemalja,

b) roda *Castanea,* podrijetlom iz Sjeverne
Amerike,

c) roda *Quercus,* podrijetlom iz Sjeverne
Amerike,

d) roda *Platanus,* podrijetlomiz svih
zemalja,

e) roda
*Populus,* podrijetlom iz Sjeverne, Srednje i Južne Amerike,

f)
drvna strugotina, okrajci, iverje, piljevina, drvni otpad i ostaci, od drva iz
ove točke pod a) do e),

g)
prazna i samostalna ambalaža načinjena od drva iz ove točke pod a) do e), osim
paleta i paleta-sanduka označenih u skla­du sa standardom Međunarodne željezničke
unije (UIC),

5.
kora:

a)
četinjača (*Coniferales*), podrijetlom iz izvaneuropskih zemalja,

b) roda
*Castanea,* podrijetlom iz Sjeverne Amerike,

c) roda
*Quercus,* podrijetlom iz Sjeverne Amerike, osim hrasta plutnjaka (*Quercus
suber*),

d) roda
*Platanus,* podrijetlom iz svih zemalja,

e) roda
*Populus,* podrijetlom iz Sjeverne, Srednje i Južne Amerike,

6. tlo
i drugi supstrati za rast bilja, osim treseta u izvornom pakiranju, te njihovi
ostaci na biljnim dijelovima.

(2) Ako
postoji opasnost od unošenja i širenja štetočinja bilja, fitosanitarna
inspekcija može obaviti fitosanitarni pregled i onih pošiljaka za koje nije
deklarirano da sadrže bilje iz stavka 1. ovoga članka.«

Članak
3.

U
članku 6. stavku 5. ispred riječi: »procijeni« riječ: »bilja« briše se.

Članak
4.

U članku
12. stavku 2. točki 1. drugoj alineji riječi: »gomolji (osim sjemenskog
krumpira) i lukovice povrća i« zamjenjuju se riječima: »gomolji i lukovice«.

Članak 5.

Članak 15. mijenja se i glasi:

»(1) Fitocertifikat za pošiljku krumpira mora sadržavati
sljedeću dopunsku izjavu: »Pošiljka potječe sa zemljišta na kojem nikada nije
nađen *Synchytrium endobioticum.* Tlo je pregledano i nisu nađene *Globodera
pallida* i *Globodera rostochiensis.* Pošiljka nije zaražena s *Clavibacter
michiganensis* ssp*. sepedonicus, Ralstonia solanacearum,* Potato
spindle tuber viroidom i izvaneuropskim virusima krumpira.«

(2) Fitocertifikat za pošiljku sjemenskog krumpira
mora, osim dopunske izjave iz stavka 1. ovoga članka, sadržavati i jednu od
sljedećih dopunskih izjava, ovisno o tome koji je od uvjeta ispunjen:

1. »Gomolji potječu iz područja u kojem nije bilo
pojave *Meloidogyne chitwoodi* i *Meloidogyne fallax.*« – ako gomolji
potječu iz područja za koje je poznato da u njemu nije bilo pojave *Meloidogyne
chitwoodi* ili *Meloidogyne fallax,* ili:

2. »Gomolji potječu s mjesta proizvodnje na kojem
nije bilo pojave *Meloidogyne chitwoodi* i *Meloidogyne fallax.«* –
ako gomolji potječu iz područja na kojima je bilo pojave *Meloidogyne
chitwoodi* ili *Meloidogyne fallax,* ali je na temelju sustavnog istraživanja
usjeva, vizualnim pregledom biljaka domaćina u odgovarajuće vrijeme, te
vizualnim pregledima čitavih i prerezanih gomolja uzetih nakon iskapanja
krumpira na mjestu proizvodnje, utvrđeno da nema zaraze s *Meloidogyne
chitwoodi* i *Meloidogyne fallax,* ili:

3.
»Gomolji su pregledani i utvrđeno je da nema znakova zaraze s *Meloidogyne
chitwoodi* i *Meloidogyne fallax.*« – ako gomolji potječu iz područja
na kojima je bilo pojave *Meloidogyne chitwoodi* ili *Meloidogyne
fallax,* ali gdje su nakon iskapanja uzeti slučajni uzorci gomolja krumpira
koji su provjereni na postojanje simptoma odgovarajućom indukcijskom metodom
ili laboratorijskim testom, te u odgovarajuće vrijeme vizualno pregledani,
čitavi i prerezani, a obvezno prije slanja na tržište, tj. za vrijeme pakiranja
ili zatvaranja pakiranja, te pri tom nisu primijećeni simptomi zaraze s *Meloidogyne
chitwoodi* i *Meloidogyne fallax*.«

Članak
6.

U
članku 17. stavak 2. mijenja se i glasi:

»(2)
Ako u pošiljci ima ostataka tla, fitocertifikat mora sadržavati sljedeću dopunsku
izjavu: »Tlo je pregledano i nisu nađene *Globodera pallida, Globodera
rostochiensis* i *Synchytrium endobioticum.*«

Članak
7.

U
članku 18. stavku 1. iza riječi: »Iraka« dodaje se zarez i riječ: »Irana«.

Članak
8.

U
članku 21. stavku 1. riječi: »iz stavka 12. stavka 1.« zamjenjuju se riječima:
»iz članka 12. stavka 1.«.

Članak
9.

U
Prilogu III. točki 2. stupcu »ZEMLJA PODRIJETLA« riječ: »Indija,« briše se.

Članak
10.

Ovaj
Pravilnik stupa na snagu osmoga dana od dana objave u »Narodnim novinama«.

Klasa: 320-17/04-01/3

Urbroj: 525-01-04-1

Zagreb,
5. svibnja 2004.

Ministar poljoprivrede,
šumarstva i vodnoga gospodarstva
**Petar****Čobankovi****ć** v. r.

Pravilnik, NN 60/2004-1345